 

১৯৯১ সাল পর্যন্ত উজবেকিস্তান সোভিয়েত ইউনিয়নের অংশ ছিল। ১৯৯২ সালে রাশিয়া ও উজবেকিস্তানের মধ্যে কূটনৈতিক সম্পর্ক স্থাপিত হয়। ১৯৯৩ সালের নভেম্বর পর্যন্ত উজবেকিস্তান রুবল-জোনের অন্তর্ভুক্ত ছিল। তাজিকিস্তানের গৃহযুদ্ধ চলাকালে রাশিয়া ও উজবেকিস্তান উভয়েই তাজিক সরকারকে সহায়তা করার জন্য তাজিকিস্তানে সৈন্য প্রেরণ করে। এরপর থেকে মধ্য এশিয়ার সবচেয়ে জনবহুল এ রাষ্ট্রটি রাজনৈতিকভাবে রাশিয়া থেকে দূরে সরে যেতে থাকে। ২০০১ সালে আফগানিস্তানে মার্কিন-নেতৃত্বাধীন জোটের আক্রমণের সময় মার্কিন যুক্তরাষ্ট্র উজবেকিস্তানের কার্শি-খানাবাদে একটি বিমানঘাঁটি স্থাপন করে।

২০০৩ সালে রুশ কোম্পানি গ্যাজপ্রম উজবেক পাইপলাইন নেটওয়ার্কের নিয়ন্ত্রণ গ্রহণ করে। একই বছর থেকে উজবেকিস্তান অর্থনৈতিকভাবে শক্তিশালী হতে থাকা রাশিয়ার কাছে প্রাকৃতিক গ্যাস রপ্তানি করতে শুরু করে। ২০০৫ সালের অভ্যন্তরীণ সংঘাতের পর উজবেকিস্তান মার্কিন যুক্তরাষ্ট্রকে কার্শি-খানাবাদ বিমানঘাঁটি খালি করার নির্দেশ দেয়। ২০০৫ সালের ১৪ নভেম্বর মস্কোতে রাশিয়া ও উজবেকিস্তানের মধ্যে একটি সামরিক সহযোগিতা চুক্তি স্বাক্ষরিত হয়। এর মধ্য দিয়ে রাষ্ট্রদ্বয়ের মধ্যে সম্পর্কের উন্নতি ঘটে।

২০০৬ সালে উজবেকিস্তান রুশ-নেতৃত্বাধীন সিএসটিও সামরিক জোটে যোগদান করে, কিন্তু ২০১২ সালে জোটটি থেকে বের হয়ে আসে, যার ফলে উজবেকিস্তান রাশিয়ার প্রভাব বলয় থেকে দূরে চলে যাচ্ছে বলে প্রতীয়মান হয়। ২০১৪ সালে রাশিয়া রাষ্ট্রদ্বয়ের মধ্যে সম্পর্কোন্নয়নের জন্য রাশিয়ার নিকট উজবেকিস্তানের প্রায় সমস্ত ঋণ মওকুফ করে দেয়।

মিয়ানমার
ভিয়েতনাম
উজবেকিস্তান
এস্তোনিয়া